Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: saját — 13/1993. (VII. 22.) számú — rendeletét és a határozatában írtakat figyelmen kívül hagyva, 1995 januárjától nem
Paragraph Index: 331

saját — 13/1993. (VII. 22.) számú — rendeletét és a határozatában írtakat figyelmen kívül hagyva, 1995 januárjától nem növelte a panaszos részére kiutalt ápolási díj összegét, és ezzel megsértette az Alkotmány 2. § (1) bekezdésében rögzített jogállamiság elvét. Az ápolási díjat a szociális ellátórendszer részeként biztosítja az Sztv. Az önkormányzat eljárása egyben az Alkotmány 70/E. §-ában biztosított szociális biztonsághoz való jogot is sérti. Az országgyűlési biztos általános helyettese ajánlásában felhívta az önkormányzat jegyzőjét, tegye meg a szükséges intézkedéseket annak érdekében, hogy az ápolási díjakat az Sztv. 44. § (2) bekezdésében meghatározott módon, az évenkénti jogszabályváltozást figyelemmel kísérve korrigált öszszeggel folyósítsák. 1999/18/II. szám Az önkormányzat új megbízott jegyzője az ajánlásban foglaltakat teljesítette, az ápolási díjak összegét az öregségi nyugdíj összegéhez viszonyítva állapította meg és a ki nem fizetett ápolási díjakat a panaszos és a további ápolási díjra jogosult személyek esetében is, utólag kifizettette. OBH 6017/1997. Az egyik napilap állítása szerint a kerecsendi polgármester sintérek társaságában kocsiból vadászik kóbor kutyákra. Ennek következtében a hazafelé tartó Sz. I. díjnyertes kutyáját — a gazdája szeme láttára — lőtték agyon, minden előzetes figyelmeztetés nélkül. A történtek hatására az idős férfit kórházba kellett szállítani. A cikk közölte, hogy a polgármester elmondása szerint a falu lakossága kérte az önkormányzatot, hogy „zabolázzák meg” a kóbor ebeket. A lakosságot erről nem értesítették, mert eldugták volna a kutyákat. A cikk kapcsán felmerült az Alkotmány 2. § (1) bekezdésében rögzített jogállamiságból fakadó jogbiztonság sérelme, ezért az országgyűlési biztos hivatalból vizsgálatot indított. A közigazgatási hivatal szerint a kóborló kutyák ártalmatlanná tételével az önkormányzat, illetve a polgármester nem követett el jogszabálysértést. Az állategészségügyről szóló 1995. évi XCI. tv. 42. §

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes